**บริษัท ติดล้อ โฮลดิ้งส์ จำกัด (มหาชน)**

**หมายเหตุประกอบงบการเงินแบบย่อ**

**สำหรับงวดสามเดือนสิ้นสุดวันที่ 31 มีนาคม 2568**

“ยังไม่ได้ตรวจสอบ”

|  |  |
| --- | --- |
| **หมายเหตุ** | **เรื่อง** |
| 1 | ข้อมูลทั่วไปและการดำเนินงานของบริษัท |
| 2 | เกณฑ์ในการจัดทำและนำเสนองบการเงินระหว่างกาล |
| 3 | การนำมาตรฐานการรายงานทางการเงินที่ปรับปรุงใหม่มาถือปฏิบัติ |
| 4 | ข้อมูลนโยบายการบัญชีที่มีสาระสำคัญ |
| 5 | เงินสดและรายการเทียบเท่าเงินสด |
| 6 | เจ้าหนี้หมุนเวียนอื่น |
| 7 | ทุนเรือนหุ้น |
| 8 | ขาดทุนต่อหุ้นขั้นพื้นฐาน |
| 9 | ส่วนงานดำเนินงาน |
| 10 | รายการกับบุคคลหรือกิจการที่เกี่ยวข้องกัน |
| 11 | มูลค่ายุติธรรมของสินทรัพย์ทางการเงินและหนี้สินทางการเงิน |
| 12 | แผนการปรับโครงสร้างบริษัท |
| 13 | การอนุมัติงบการเงินระหว่างกาล |

**บริษัท ติดล้อ โฮลดิ้งส์ จำกัด (มหาชน)**

**หมายเหตุประกอบงบการเงินแบบย่อ**

**สำหรับงวดสามเดือนสิ้นสุดวันที่ 31 มีนาคม 2568**

“ยังไม่ได้ตรวจสอบ”

**1. ข้อมูลทั่วไปและการดำเนินงานของบริษัท**

บริษัท ติดล้อ โฮลดิ้งส์ จำกัด (มหาชน) (“บริษัท”) เป็นบริษัทที่จดทะเบียนในประเทศไทย เมื่อวันที่ 26 มีนาคม 2567 โดยมีที่อยู่จดทะเบียนของบริษัทตั้งอยู่ที่ 428 อาคารอารีย์ ฮิลล์ ชั้น 15 ถนนพหลโยธิน แขวงสามเสนใน เขตพญาไท กรุงเทพมหานคร 10400 บริษัทประกอบธุรกิจการลงทุนในบริษัทอื่น

**2. เกณฑ์ในการจัดทำและนำเสนองบการเงินระหว่างกาล**

2.1 งบการเงินระหว่างกาลนี้ได้จัดทำขึ้นในสกุลเงินบาทและตามมาตรฐานการบัญชีฉบับที่ 34 เรื่อง “การรายงานทางการเงินระหว่างกาล” และวิธีปฏิบัติทางการบัญชีที่รับรองทั่วไปในประเทศไทย โดยหมายเหตุประกอบงบการเงินระหว่างกาลเป็นแบบย่อ

2.2 ผลการดำเนินงานซึ่งยังไม่ได้ตรวจสอบที่ปรากฏในงวดสามเดือนสิ้นสุดวันที่ 31 มีนาคม 2568 มิใช่เครื่องบ่งชี้และมิใช่การคาดการณ์ถึงผลการดำเนินงานเต็มปี

2.3 ในการจัดทำงบการเงินระหว่างกาลให้เป็นไปตามมาตรฐานการรายงานทางการเงิน ฝ่ายบริหารต้องใช้ดุลยพินิจในการประมาณการและตั้งข้อสมมติฐานหลายประการ ซึ่งมีผลกระทบต่อจำนวนเงินที่รายงานเกี่ยวกับรายได้ ค่าใช้จ่าย สินทรัพย์และหนี้สิน และการเปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น ซึ่งผลที่เกิดขึ้นจริงอาจแตกต่างไปจากจำนวนที่ประมาณไว้

2.4 งบการเงินฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย ในกรณีที่มีเนื้อความขัดแย้งกันหรือมีการตีความในสองภาษาที่แตกต่างกัน ให้ใช้งบการเงินตามกฎหมายฉบับภาษาไทยเป็นหลัก

**3. การนำมาตรฐานการรายงานทางการเงินที่ปรับปรุงใหม่มาถือปฏิบัติ**

มาตรฐานการรายงานทางการเงินที่มีผลต่อการรายงานและการเปิดเผยข้อมูลในงบการเงินสำหรับงวดบัญชีปัจจุบัน

ในระหว่างงวด บริษัทได้นำมาตรฐานการรายงานทางการเงินฉบับปรับปรุงที่ออกโดยสภาวิชาชีพบัญชี ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2568 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงถ้อยคำและคำศัพท์ และข้อกำหนดทางการบัญชีให้ชัดเจนขึ้น การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินระหว่างกาลของบริษัท

**4. ข้อมูลนโยบายการบัญชีที่มีสาระสำคัญ**

งบการเงินระหว่างกาลจัดทำขึ้นโดยใช้หลักเกณฑ์ นโยบายบัญชี แนวปฏิบัติทางการบัญชี และวิธีการคำนวณเช่นเดียวกันกับที่ใช้ในงบการเงินสำหรับงวดตั้งแต่วันที่ 26 มีนาคม 2567 (วันที่จดทะเบียนจัดตั้งบริษัท) ถึงวันที่ 31 ธันวาคม 2567

**5. เงินสดและรายการเทียบเท่าเงินสด**

เงินสดและรายการเทียบเท่าเงินสด ประกอบด้วย

|  |  |  |  |
| --- | --- | --- | --- |
|  |  |  | **หน่วย : บาท** |
|  | **ณ วันที่** |  | **ณ วันที่** |
|  | **31 มีนาคม** |  | **31 ธันวาคม** |
|  | **2568** |  | **2567** |
|  |  |  |  |
| เงินฝากสถาบันการเงิน | 7,321,760 |  | 1,129,179 |
| เงินสดและรายการเทียบเท่าเงินสด | 7,321,760 |  | 1,129,179 |

**6. เจ้าหนี้หมุนเวียนอื่น**

เจ้าหนี้หมุนเวียนอื่น ประกอบด้วย

|  |  |  |  |
| --- | --- | --- | --- |
|  |  |  | **หน่วย : บาท** |
|  | **ณ วันที่** |  | **ณ วันที่** |
|  | **31 มีนาคม** |  | **31 ธันวาคม** |
|  | **2568** |  | **2567** |
|  |  |  |  |
| เจ้าหนี้กิจการที่เกี่ยวข้องกัน | 143,729 |  | 62,580 |
| ค่าใช้จ่ายค้างจ่าย | 404,557 |  | 80,880 |
| เจ้าหนี้อื่น | 42,144 |  | 2,100 |
| เจ้าหนี้หมุนเวียนอื่น | 590,430 |  | 145,560 |

**7. ทุนเรือนหุ้น**

เมื่อวันที่ 14 มิถุนายน 2567 ที่ประชุมวิสามัญผู้ถือหุ้นของบริษัทครั้งที่ 2/2567 มีมติอนุมัติในเรื่องดังต่อไปนี้

1. อนุมัติการเพิ่มทุนจดทะเบียนของบริษัทจากทุนจดทะเบียนเดิม 37,000 บาท เป็น 10,779,995,473 บาท โดยการจดทะเบียนหุ้นสามัญเพิ่มทุนจำนวน 2,913,502,290 หุ้น มูลค่าตราไว้หุ้นละ 3.7 บาท คิดเป็นเงิน 10,779,958,473 บาท และได้จดทะเบียนการเพิ่มทุนจดทะเบียนดังกล่าวกับกระทรวงพาณิชย์แล้วเมื่อวันที่ 20 มิถุนายน 2567 เพื่อรองรับการแลกหุ้นของบริษัท เงินติดล้อ จำกัด (มหาชน) (“เงินติดล้อ”) ตามแผนการปรับโครงสร้างการถือหุ้นและการจัดการ ในอัตราส่วนการแลกเปลี่ยน 1 หุ้นสามัญของเงินติดล้อ ต่อ 1 หุ้นสามัญของบริษัท โดยไม่มีการชำระเงินค่าหุ้นเป็นเงินสด
2. อนุมัติการลดทุนจดทะเบียนและทุนชำระแล้วของบริษัท โดยการตัดหุ้นสามัญจำนวน 10,000 หุ้น ที่ถือโดยผู้ถือหุ้นแรกเริ่มของบริษัท โดยการลดทุนจะเกิดขึ้นหลังจากการจดทะเบียนเพิ่มทุนที่ชำระแล้วของบริษัท เมื่อกระบวนการแลกหุ้นเสร็จสิ้น จำนวนทุนจดทะเบียนที่ชำระแล้ว  
   ของบริษัทหลังจากการลดทุนจดทะเบียนจะขึ้นอยู่กับจำนวนหุ้นที่บริษัทออกให้กับผู้ถือหุ้นของเงินติดล้อที่มีการแลกหุ้น
3. อนุมัติการทำคำเสนอซื้อหลักทรัพย์ทั้งหมดของเงินติดล้อ โดยการออกและเสนอขายหุ้นสามัญที่ออกใหม่ของบริษัท จำนวน 2,913,502,290 หุ้น มูลค่าที่ตราไว้หุ้นละ 3.70 บาทเพื่อเป็นการแลกเปลี่ยนกับหุ้นสามัญของเงินติดล้อ ในอัตราการแลกหลักทรัพย์เท่ากับ 1 หุ้นสามัญของเงินติดล้อ ต่อ 1 หุ้นสามัญของบริษัท

**8. ขาดทุนต่อหุ้นขั้นพื้นฐาน**

ขาดทุนต่อหุ้นขั้นพื้นฐาน คำนวณจากขาดทุนสำหรับงวดที่เป็นส่วนของผู้ถือหุ้นสามัญของบริษัทและจำนวนหุ้นสามัญที่ออกจำหน่ายแล้วระหว่างงวดในแต่ละงวดโดยวิธีถัวเฉลี่ยถ่วงน้ำหนัก แสดงการคำนวณดังนี้

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | **สำหรับงวด** |
|  |  |  |  |  |  | **ตั้งแต่วันที่** |
|  |  |  |  |  |  | **26 มีนาคม 2567** |
|  |  |  |  | **สำหรับงวด** |  | **(วันที่จดทะเบียน** |
|  |  |  |  | **สามเดือนสิ้นสุด** |  | **จัดตั้งบริษัท) ถึง** |
|  |  |  |  | **วันที่ 31 มีนาคม** |  | **วันที่ 31 มีนาคม** |
|  |  |  |  | **2568** |  | **2567** |
| ขาดทุนสำหรับงวดที่เป็นส่วนของผู้ถือหุ้นสามัญของบริษัท (บาท) | | |  | 12,881,527 |  | 292,369 |
| จำนวนหุ้นสามัญถัวเฉลี่ยถ่วงน้ำหนักที่ถือโดยผู้ถือหุ้น(หุ้น) | |  |  | 10,000 |  | 10,000 |
| ขาดทุนต่อหุ้นขั้นพื้นฐาน (บาทต่อหุ้น) |  |  |  | 1,288.15 |  | 29.24 |

**9. ส่วนงานดำเนินงาน**

การจำแนกส่วนงานทางธุรกิจได้จัดทำขึ้นตามเกณฑ์ที่ใช้ในการจัดทำรายงานภายในที่เสนอต่อผู้บริหาร(Management report) ของบริษัทที่สะท้อนจากโครงสร้างการบริหารจัดการองค์กร ผลการดำเนินงานจำแนกตามส่วนงานทางธุรกิจที่นำเสนอต่อผู้มีอำนาจตัดสินใจสูงสุดด้านการดำเนินงานเพื่อใช้ในการตัดสินใจเกี่ยวกับการจัดสรรทรัพยากร และการประเมินผลการปฏิบัติงานของส่วนงานดำเนินงานมีการวัดค่าที่เป็นไปตามมาตรฐานการรายงานทางการเงิน ผู้มีอำนาจตัดสินใจสูงสุดด้านการดำเนินงานของบริษัท  
คือ คณะกรรมการของบริษัท

บริษัทดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ธุรกิจการลงทุน และดำเนินธุรกิจในเขตภูมิศาสตร์เดียวคือประเทศไทย ดังนั้นรายได้และสินทรัพย์ที่แสดงอยู่ในงบการเงินจึงถือเป็นการรายงานตามส่วนงานดำเนินงานและเขตภูมิศาสตร์แล้ว

**10. รายการกับบุคคลหรือกิจการที่เกี่ยวข้องกัน**

กิจการที่เกี่ยวข้องกันได้แก่กิจการที่มีความเกี่ยวข้องกับบริษัท โดยการมีผู้ถือหุ้นร่วมกันหรือมีกรรมการร่วมกัน รายการที่มีขึ้นกับกิจการที่เกี่ยวข้องกันได้กำหนดขึ้นโดยใช้ราคาตลาดหรือในราคาที่ตกลงกันตามสัญญา หากไม่มีราคาตลาดรองรับ

รายชื่อของบริษัทที่เกี่ยวข้องกันโดยมีผู้บริหารที่สำคัญ และ/หรือกรรมการร่วมกัน มีดังนี้

ธนาคารกรุงศรีอยุธยา จำกัด (มหาชน)

บริษัท เงินติดล้อ จำกัด (มหาชน)

สมาคมเศรษฐศาสตร์ธรรมศาสตร์

บริษัท เลิร์น คอร์ปอเรชั่น จำกัด (มหาชน)

บริษัท สคูลดิโอ จำกัด

บริษัท อินเตอร์ลิ้งค์ เทเลคอม จำกัด (มหาชน)

สมาคมการค้าผู้ประกอบธุรกิจสินเชื่อทะเบียนรถ

10.1 ยอดคงเหลือกับกิจการที่เกี่ยวข้องกัน มีดังนี้

|  |  |  |  |  |
| --- | --- | --- | --- | --- |
|  |  | **หน่วย : บาท** | | |
|  |  | **ณ วันที่** |  | **ณ วันที่** |
| **ประเภทรายการ/ความสัมพันธ์กับบริษัท** |  | **31 มีนาคม 2568** |  | **31 ธันวาคม 2567** |
| **เงินสดและรายการเทียบเท่าเงินสด** |  |  |  |  |
| กิจการที่เกี่ยวข้องกัน |  | 7,320,760 |  | 9,534 |
|  |  |  |  |  |
| **สินทรัพย์หมุนเวียนอื่น** |  |  |  |  |
| กิจการที่เกี่ยวข้องกัน |  | 5,255 |  | 2,075,575 |
|  |  |  |  |  |
| **เงินกู้ยืมระยะสั้น** |  |  |  |  |
| กิจการที่เกี่ยวข้องกัน |  | 21,000,000 |  | 4,500,000 |
|  |  |  |  |  |
| **เจ้าหนี้หมุนเวียนอื่น** |  |  |  |  |
| กิจการที่เกี่ยวข้องกัน |  | 143,729 |  | 62,580 |

10.2 รายการที่สำคัญกับกิจการที่เกี่ยวข้องกัน มีดังนี้

|  |  |  |  |
| --- | --- | --- | --- |
|  | **หน่วย : บาท** | | |
|  |  |  | **สำหรับงวดตั้งแต่** |
|  |  |  | **วันที่ 26 มีนาคม 2567** |
|  |  |  | **(วันที่จดทะเบียน** |
|  | **สำหรับงวดสามเดือน** |  | **จัดตั้งบริษัท)** |
|  | **สิ้นสุดวันที่ 31 มีนาคม** |  | **ถึงวันที่ 31 มีนาคม** |
| **ประเภทรายการ/ความสัมพันธ์กับบริษัท** | **2568** |  | **2567** |
| **รายได้ดอกเบี้ยรับ** |  |  |  |
| กิจการที่เกี่ยวข้องกัน | 5,235 |  | - |
|  |  |  |  |
| **ต้นทุนทางการเงิน** |  |  |  |
| กิจการที่เกี่ยวข้องกัน | 81,149 |  | - |

รายการกับบุคคลหรือกิจการที่เกี่ยวข้องกันเกิดขึ้นตามเงื่อนไขปกติของธุรกิจ

10.3 ค่าตอบแทนผู้บริหารสำคัญและกรรมการ มีดังนี้

|  |  |  |  |
| --- | --- | --- | --- |
|  | **หน่วย : บาท** | | |
|  |  |  | **สำหรับงวดตั้งแต่** |
|  |  |  | **วันที่ 26 มีนาคม 2567** |
|  |  |  | **(วันที่จดทะเบียน** |
|  | **สำหรับงวดสามเดือน** |  | **จัดตั้งบริษัท)** |
|  | **สิ้นสุดวันที่ 31 มีนาคม** |  | **ถึงวันที่ 31 มีนาคม** |
|  | **2568** |  | **2567** |
| ผลประโยชน์ระยะสั้น | 1,348,500 |  | - |
| ผลประโยชน์หลังออกจากงาน | 46,456 |  | - |
| รวม | 1,394,956 |  | - |

ผลประโยชน์ที่จ่ายแก่กรรมการและผู้มีอำนาจในการจัดการ

บริษัทไม่มีการจ่ายผลประโยชน์อื่นแก่กรรมการและผู้บริหาร นอกเหนือจากผลประโยชน์ที่พึงจ่ายตามปกติ รวมถึงค่าตอบแทนที่ผูกพันตามสัญญาจ้างงานและสิทธิประโยชน์อื่นให้แก่บุคคลดังกล่าวนั้น

บริษัทไม่มีการขาย ให้ หรือให้เช่าทรัพย์สินใด ๆ ที่มีสาระสำคัญแก่กรรมการ ผู้บริหาร หรือผู้ที่เกี่ยวข้องกับบุคคลดังกล่าว หรือรับซื้อหรือเช่าทรัพย์สินใด ๆ จากบุคคลดังกล่าวนั้น

10.4 สัญญาที่สำคัญกับบริษัทที่เกี่ยวข้องกัน

บริษัทได้ทำสัญญากู้ยืมเงินระยะสั้นกับกิจการที่เกี่ยวข้องกัน เป็นเงินกู้ยืมไม่มีหลักประกันที่มีอัตราดอกเบี้ยร้อยละคงที่ต่อปีตามที่ตกลงกันและครบกำหนดชำระภายในปี 2568

**11. มูลค่ายุติธรรมของสินทรัพย์ทางการเงินและหนี้สินทางการเงิน**

เครื่องมือทางการเงินที่สำคัญของบริษัท ประกอบด้วย เงินสดและรายการเทียบเท่าเงินสด สินทรัพย์หมุนเวียนอื่น เจ้าหนี้หมุนเวียนอื่น และเงินกู้ยืมระยะสั้นจากกิจการที่เกี่ยวข้องกัน ซึ่งครบกำหนดในระยะเวลาอันสั้น จึงไม่มีความเสี่ยงทางการเงินที่เป็นสาระสำคัญและมีมูลค่ายุติธรรมใกล้เคียงกับมูลค่าตามบัญชีที่แสดงในงบฐานะการเงิน

**12. แผนการปรับโครงสร้างบริษัท**

ในการประชุมวิสามัญผู้ถือหุ้นของบริษัท เงินติดล้อ จำกัด (มหาชน) (“เงินติดล้อ”) เมื่อวันที่ 11 มิถุนายน 2567 ที่ประชุมได้มีมติอนุมัติแผนการปรับโครงสร้างการถือหุ้นและการจัดการของเงินติดล้อ

*ขั้นตอนที่เสร็จสิ้นแล้วของแผนการปรับโครงสร้างการถือหุ้น*

บริษัทได้ทำคำเสนอซื้อหลักทรัพย์ทั้งหมดของเงินติดล้อจากผู้ถือหุ้นของเงินติดล้อ โดยการออกและเสนอขายหุ้นสามัญที่ออกใหม่ของบริษัทเพื่อเป็นการแลกเปลี่ยนกับหุ้นสามัญของเงินติดล้อ ในอัตราการแลกหลักทรัพย์เท่ากับ 1 หุ้นสามัญของเงินติดล้อ ต่อ 1 หุ้นสามัญที่ออกใหม่ของบริษัท ซึ่งระยะเวลาในการทำคำเสนอซื้อได้สิ้นสุดแล้วเมื่อวันที่ 30 เมษายน 2568 และมีผู้ถือหุ้นของเงินติดล้อตอบรับคำเสนอซื้อเป็นจำนวนรวม 2,895,929,570 หุ้น คิดเป็นร้อยละ 99.4 ของจำนวนหุ้นที่ออกและจำหน่ายแล้วทั้งหมดของเงินติดล้อและในวันที่ 8 พฤษภาคม 2568 บริษัทได้จัดสรรหุ้นสามัญเพิ่มทุนจำนวน 2,895,929,570 หุ้น มูลค่าที่ตราไว้หุ้นละ 3.7 บาทให้กับผู้ถือหุ้นของเงินติดล้อที่ตอบรับคำเสนอซื้อหลักทรัพย์ ซึ่งทำให้บริษัทได้รับโอนหุ้นสามัญของเงินติดล้อจำนวนรวม 2,895,929,570 หุ้น มูลค่าที่ตราไว้หุ้นละ 3.7 บาท จากผู้ถือหุ้นของเงินติดล้อที่ตอบรับคำเสนอซื้อหลักทรัพย์เพื่อแลกเปลี่ยนกับหุ้นสามัญเพิ่มทุนของบริษัทแทนการชำระด้วย  
เงินสด บริษัทได้จดทะเบียนเปลี่ยนแปลงทุนชำระแล้วกับกรมพัฒนาธุรกิจการค้า กระทรวงพาณิชย์ในวันเดียวกัน

*ขั้นตอนถัดไปของแผนการปรับโครงสร้างการถือหุ้น*

ภายหลังการทำคำเสนอซื้อหลักทรัพย์เสร็จสิ้น หุ้นสามัญของบริษัทจะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญของเงินติดล้อซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯในวันเดียวกัน

นอกจากนี้ บริษัทจะเข้าซื้อหุ้นในสัดส่วนร้อยละ 99.99 ในบริษัทใหม่ที่จัดตั้งขึ้นเพื่อรับโอนธุรกิจนายหน้าประกันวินาศภัยในรูปแบบ Insur Tech จากเงินติดล้อ

**13. การอนุมัติงบการเงินระหว่างกาล**

งบการเงินระหว่างกาลนี้ได้รับการอนุมัติให้ออกงบการเงินระหว่างกาลจากคณะกรรมการตรวจสอบของบริษัทเมื่อวันที่ 8 พฤษภาคม 2568